Rikunarita-ORG/Wikinium huggingface dataset:
# Alfabeto cerilico

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

   Alfabeto cerilico

   Alfabeto cerilico y atros alfabetos

L' **alfabeto cerilico** ye un alfabeto emplegato ta escribir seis luengas eslavas (ruso, ucrainés, belarruso, serbio, macedonyo y bulgaro), asinas como atras luengas de Rusia y atros miembros de (u relacionatos con) l'antiga Unión Sovietica, como lo tartaro (una luenga turquica) u l'udmurt (una luenga finougrica). Apareixe entre os sieglos IX-X a partir de l'alfabeto griego, feita por Sant Cirilo (de qui en prenió o suyo nombre) y Sant Metodio, santos bizantins evanchelizadors d'os pueblos eslaus d'os Balcans.

As normas de transliteración d'o cerilico a l'alfabeto latino son diferents seguntes a luenga d'orichen y a luenga de destino. Asinas, por eixemplo, l'apellito ruso Меньшов se puet transliterar como *Menchov* (aragonés, portugués, francés), *Menshov* (anglés, castellano), *Menschow* (alemán) u *Mensjov* (neerlandés).

L'alfabeto ye oficial en diversas organizacions. Con a dentrata de Bulgaria en a Unión Europea l'1 de chinero de 2007, o cerilico se convirtió en o tercer alfabeto oficial d'a UE, chunto a l'alfabeto latino y o griego.

## Caracters

| mayusclas | minusclas | nombre | sonito (AFI) |
| --- | --- | --- | --- |
| А | а | A | /a/ |
| Б | б | be | /b/ |
| В | в | ve | /v/ |
| Г | г | gue | /g/, /ɦ/ |
| Д | д | de | /d/ |
| Е | е | ie | /jɛ/ |
| Ё | ё | io | /jo/ |
| Ж | ж | ge | /ʒ/ |
| З | з | ze | /z/ |
| И | и | i | /i/ |
| Й | й | i kratko | /j/ |
| К | к | ka | /k/ |
| Л | л | el | /l/ |
| М | м | em | /m/ |
| Н | н | en | /n/ |
| О | о | o | /o/ |
| П | п | pe | /p/ |
| Р | р | er | /r/ |
| С | с | es | /s/ |
| Т | т | te | /t/ |
| У | у | u | /u/ |
| Ф | ф | ef | /f/ |
| Х | х | ha | /x/ |
| Ц | ц | tse | /ts/ |
| Ч | ч | txe | /ʧ/ |
| Ш | ш | xa | /ʃ/ |
| Щ | щ | xtxa | /ʃʧ/ |
| Ъ | ъ | tviordi znak | - |
| Ы | ы | i | /ɨ/ |
| Ь | ь | miaki znak | *sinno débil* /j/ con palatalización² |
| Э | э | e oborotnoie | /ɛ/ |
| Ю | ю | iu | /ju/ |
| Я | я | ia | /ja/ |
|
¹ Uso muit raro en ruso, s'emplega en bulgaro y ha desapareixito en atros alfabetos contemporanios.
² Indica palatalización d'una consonant cuan ista no va seguita de vocal palatalizata (Е, Ё, Ю i Я). |

## Se veiga tamién

* Wikipedia:Transliteración de l'alfabeto cerilico a l'aragonés

## Referencias
# Hardware

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

Hardware tipico d'un ordinador personal:
1. Monitor.
2. Placa prencipal.
3. Microprocesador (*CPU*) y zocalo.
4. Un modulo de *RAM* y tres ranuras.
5. Dos tarchetas d'expansión y tres ranuras.
6. Fuent d'alimentación.
7. Unidat de disco optico (*CD*; DVD; BD).
8. Unidat de disco duro u unidad de estau solido.
9. Teclau.
10. xoriguet.
O **hardware** ye o conchunto de elementos materials que composan un ordinador. En iste conchunto se incluyen os dispositivos electronicos y eletromecanicos, circuitos, encordaderas, tarchetas, almarios u caxas, perifericos de toda mena y atros elementos fisicos.

O hardware se refiere a toz os components fisicos (que se pueden tocar) d'a computadera: discos, unidaz de disco, monitor, teclau, xoriguet, imprentadora, placas, chips y atros perifericos. En cambio, o software ye intocable, existe como ideyas, conceptos, simbolos, pero no tien substancia. Una buena metafora sería un libro: as pachina y a tinta son o hardware, mientres que as palabras, oracions, cabos y o significau d'o texto son o software. Una computadera sin software sería tan inútil como un libro con pachina en blanco.

## Se veiga tamién

* Ordinador.
* Disco duro.
* Software.

## Referencias
# Disco compacto

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

Imachen d'a cara superior d'un disco compacto
Un **disco compacto** u **CD** ye un disco optico emplegato ta a l'almagacenache de datos. Se creyoron orichinalment ta l'almagacenache d'audio, pero posteriorment s'ha emplegato ta almagacenar datos (CD-ROM). O disco compacto fue desarrollato por Sony y Philips en 1980. En 1982 prencipió a suya produción en masa y desplazó progresivament a lo disco de vinilo como soporte d'audio. Posteriorment tamién desplazó a los disquez d'ordinador como soporte ta la distribución de programas. Cuan apareixioron as gravadoras de CDs se convirtioron en una d'as ferramientas mas útils en o mundo d'a informatica, ya que permiten fer copias de seguridat y transportar fichers. Posteriorment apareixió lo DVD, con mas capacidat gracias a la mayor densidat de datos y a la posibilidat d'escribir dica dos capas en a mesma cara d'o disco. A primers de 2007 apareixen os primers aparatos de Blu-Ray y HD-DVD en o mercato, con encara mas capacitat d'almagacenache.
# Hardware libre

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

Arduino Diecimila, un eixemplo de hardware libre
O **hardware libre**, **electronica libre** u **maquinas libres** son a aquels dispositivos de hardware en que as suyas especificacions y diagramas esquematicos son d'acceso publico, ya sía baixo bel tipo de pago u de forma gratuita. A filosofía d'o software libre ye aplicable a la d'o hardware libre y por ixo forma parte d'a cultura libre. Un eixemplo de hardware libre ye l'arquitectura UltraSparc en a que as suyas especificacions son disponibles baixo una licencia libre.

Os primers trangos d'o desarrollo d'o hardware libre s'encetoron en 2001 con o Challenge to Silicon Valley publicau por Kofi Annan. Ya que a naturaleza d'o hardware ye diferent a la d'o software, y que o concepto de hardware libre ye relativament nuevo, encara no ha surtiu una definición exacta d'o termin.

Dau que o hardware tiene asociaus a él costes variables directos, garra definición de software libre se puede aplicar dreitament sin modificación. Manimenos, o termin hardware libre s'ha usau prencipalment ta reflectar l'uso d'o software libre con o hardware y o lanzamiento libre d'a información respective a o hardware, a ormino incluindo o lanzamiento d'os diagramas esquematicos, disenyos, grandarias y unatra información sobre o hardware. De toz modos, incluye o disenyo d'o hardware y a distribución d'os elementos en a tarcheta mai.

Con l'auche d'os dispositivos de lochica programable reconfigurables, o feito de compartir os disenyos lochicos ye tamién una practica d'o hardware libre. En cuentas de compartir os diagramas esquematicos, o codigo HDL ye compartiu. Isto difiere d'o software libre. As descripcions HDL son usadas comunament ta instalar sistemas SoC en FPGA u dreitament en disenyos ASIC. Os modulos HDL, cuan se distribuyen, son clamaus *semiconductor intellectual property cores*, u nuclios IP.

Existen muitas comunidaz que treballan en o disenyo, desarrollo y prebas de hardware libre, y que amás dan refirme a os usuarios. Cualques d'ellas son Open Collector, OpenCores y o Prochecto gEDA

## Se veiga tamién

* Fe-lo tu mesmo
* Hardware.
* Software libre.
# Islas Shetland

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

Bandera d'as Islas Shetland
Mapa d'as Islas Shetland
As **islas Shetland** (**Sealtainn** en gaelico escocés, *Hjaltland* en norn) son un grupo d'islas de l'oceano Atlantico septentrional situatas entre as islas Feroe, ta o sud-ueste de Noruega, y Gran Bretanya. Con una latitut bel poquet por dencima d'os 60º N, representan a estrimera septentrional d'o Mar d'o Norte. Administrativament son uno d'os 32 condatos d'Escocia.

As islas tienen un total de 1469 km² de superficie, con una población de bels 22.000 habitants, d'os que bels 7.000 viven en Lerwick, a capital.

O clima ye humido y fresco (anque suavizato por a influencia d'a corrient d'o Golfo). Lerwick acumula 1.140 mm en 181 días de precipitación por anyada. As temperaturas, sin guaires variacions anyals (por a suya latitut), son de 7 °C de meya, con 12 °C en chulio y agosto, y 3 °C en chinero y febrero.

## Historia y cultura

Os vikingos noruegos arriboron en las Islas Sealtainn a principios d'o sieglo VIII y dimpués de colonizar-las sirvioron como escala pa atras expedicions. Dende estas islas plegoron a las Islas Feroe arredol de l'anyo 800

Dimpués de fer parti de Noruega en a Edat Meya, as islas pasoron a la corona escocesa o 20 de febrero de 1472. En a Segunda Guerra Mundial, barcas procedents d'as islas Shetland proporcionoron aduya a la Noruega ocupata, y acullioron fuyitivos.

Como luenga d'a población, l'antigo *norn* d'orichen escandinavo (evolución local d'o norrén antigo d'os vikingos), fue substituyiu por l'anglico escocés, agora retaculando debant de l'anglés.

## Referencias
# Baixo alemán brandemburgués

*Iste articlo ye sobre lo **dialecto baixo alemán**. Ta lo dialecto alto alemán central se veiga alemán central brandemburgués.*

|  **Baixo alemán brandemburgués** |
| --- |
| Variedaz d'o baixo alemán |
|     (9): Brandemburgués septentrional
   (10): Brandemburgués meridional |
| **Localización cheografica** |
| **Estau** | {{{estau}}} |
| **País** | {{{país}}} |
| **Rechión** | {{{rechión}}} |
| **Parlau en** |  Alemanya |
| **Lugars principals** |  Brandemburgo  Saxonia-Anhalt |
| **Estatus** |
| **Atras denominacions** |  |
| **Charradors** |  |
| **Oficial en** |  |
| **Reconoixiu en** | {{{reconoixiu}}} |
| **Regulau por** |  |
| **Vitalidat** | **Meya** |
| **Escritors principals** |  |
| **Rasgos dialectals** |  |
| **Clasificación lingüistica** |
| Indoeuropea* Chermanica
	+ Chermanica occidental
		- Baixo alemán
			* Baixo alemán oriental
				+ **Brandemburgués**
 |
| **ISO 639-1** |  |
| **ISO 639-2** |  |
| **ISO 639-3** |  |
| **SIL** |  |

O **brandemburgués** u **marqués-brandemburgués** (en alemán *Brandenburgisch* u *Märkisch-Brandenburgisch*) ye un de dialecto d'o baixo alemán parlau en partis d'o norte y ueste de Brandemburgo (rechions d'Uckermark, Prignitz y Mittelmark) y en o norte de Saxonia-Anhalt (Altmark). L'aria de distribución d'o dialecto puet dividir-se en brandemburgués septentrional (Stendal, Wittenberge, Prenzlau) y brandemburgués meridional u central (Brandenburg an der Havel).

O brandemburgués yera lo dialecto d'o baixo alemán oriental charrau en o Margraviato de Brandemburgo, encara que ha teniu muitas influyencias d'os dialectos de l'alto alemán central y de l'alemán estándard. Con o creiximiento de l'aria metropolitana de Berlín, o brandemburgués orichinal chunto a lo berlinés han formau un conchunto local de dialectos alemans centrals berlineses-brandemburgueses, que encara hue se consideran un subgrupo de l'alemán central oriental. A extensión de l'alemán-central berlinés-brandemburgués enta l'aria d'o baixo alemán brandemburgués ye un proceso que enanta cada vegada mas. Alavez no s'ha de confundir iste dialecto baixo alemán con o dialecto brandemburgués de l'alemán central que tamién se charra en Brandemburgo.
# Alemán central turinchián

|  **TurinchiánThüringisch* |
| --- |
| Variedaz de l'alemán central |
|     Turinchián (7) |
| **Localización cheografica** |
| **Estau** | {{{estau}}} |
| **País** | {{{país}}} |
| **Rechión** | {{{rechión}}} |
| **Parlau en** |  Alemanya |
| **Lugars principals** |  Turinchia  Saxonia-Anhalt  Hesse  Bavera |
| **Estatus** |
| **Atras denominacions** |  |
| **Charradors** |  |
| **Oficial en** |  |
| **Reconoixiu en** | {{{reconoixiu}}} |
| **Regulau por** |  |
| **Vitalidat** | **Alta** |
| **Escritors principals** |  |
| **Rasgos dialectals** |  |
| **Clasificación lingüistica** |
| Indoeuropea* Chermanica
	+ Chermanica occidental
		- Altochermanica
			* Central
				+ Central oriental
					- **Turinchián**
 |
| **Codigos** |
| **ISO 639-1** |  |
| **ISO 639-2** | gem |
| **ISO 639-3** |  |
| **SIL** |  |

O **turinchián** (en alemán *Thüringisch*) ye un grupo de dialectos de l'alemán central oriental que se parla en grans partis d'o estau federau de Turinchia a o norte d'o Rennsteig, en o sud-ueste de Saxonia-Anhalt y tamién en territorios mugants de Hesse y Bavera. Ye amanau a l'alto saxón, que se charra mas que mas en o estau de Saxonia, por o que gosa considerar-se a os dos como un unico grupo dialectal, o turinchián-alto saxón.

## Historia

O turinchián amaneixe arredol de l'anyo 1100 mientres o fenomeno migratorio conoixiu como *Ostsiedlung*, cuan pobladors de Franconia, Bavera, Saxonia, y Flandres s'instaloron en arias de l'este d'o río Saale d'antis mas habitadas por eslaus polabos u "vendos".

## Caracteristicas

O dialecto turingián se caracteriza por un redondeyo d'as vocals, as consonants de l'alemán estandar se fan febles (a lenición d'as consonants "p", "t," y "k"), una diferencia marcada en a pronunciación d'o soniu "g" (mas común en zonas d'o norte de Turinchia y en Saxonia-Anhalt), y una entonación melodica muit tipica. A segunda mutación consonantica se manifestó de traza diferent con respecto a atras zonas en as que se charraba alto alemán. En muitas parolas, a "b" se pronuncia como "w," "v", o "f". Por eixemplo, la palabra *"aber"* (en aragonés a conchunción adversativa *pero*) se pronuncia *"awer"*.

## Dialectos turinchians

Dialectos de Turinchia
Seguntes a dialectolochía alemana se puet dividir en os siguients subdialectos:

* Turinchián central, charrau en a redolada d'a capital Erfurt, Gotha y Ilmenau
* Turinchián septentrional, en os arredols de Mühlhausen y Nordhausen
	+ Dialecto d'Eichsfeld
* Turinchián oriental, charrau arredol d'Eisenberg y Altenburg asinas como en as arias vecinas de Naumburg, Weissenfels y Zeitz, en Saxonia-Anhalt
* Turinchián sudoriental, arredol de Schleiz, Greiz, Saalfeld y Gera, asinas como en a redolada de Ludwigsstadt, en a vecina Bavera.

Atras variants son:

* Turinchián de l'Ilm, arredol de Rudolstadt, Jena, y Weimar
* Turinchián nortoriental, charrau en a redolada d'Artern asinas como en as arias vecinas de Querfurt, Halle y Merseburg, en Saxonia-Anhalt
	+ Dialecto de Mansfeld
* Turinchián occidental, arredol de Bad Salzungen y Eisenach, con transicions a o franco d'o Main (Henneberg) y a os dialectos hessians orientals.

## Referencias